Roniştişê dewaya vera Endamê Egitim Sen û ÎHDyî Firat Akdenîz Mehkemeya Cezaya Girane ya Amedî de ame kerdene.
Avûkat Lutfullah Yalçin û Serekê ÎHDyî yê Amedî Avûkat Abdullah Zeytunî pawitişê xo de pare kerd ke derheqê sûcdarîyan de delîlî çin ê. Avûkat Yakup Guvenî zî bale ante polîsanê sivîlan ser ke salona mehkeme de bîyî. Naye ser o polîsî ameyî teberkerdene.
Heyetê mehkeme 'endamîya rêxistine' ra cezaya zîndanî ya 6 serran û 3 mengan daye Akdenîzî.
